Държавен вестник, бр. 101, 2023 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  101
(7) Посоките за дясно или ляво направле-
ние се обозначават със стрелка, чийто връх 
е насочен нагоре, наклонена под ъгъл 45° 
спрямо правото направление, когато пътища-
та се отклоняват под ъгъл, по-малък от 70°, 
или с хоризонтална стрелка – за по-големите 
ъгли на отклонение. Стрелката се изобразя-
ва от страната на съответното отклонение, 
а надписите с наименованията на целите се 
разполагат вдясно или вляво от нея.
(8) На пътен знак Ж6 задължително се 
указват номерата на автомагистрали и пъти-
ща I и II клас чрез изображенията на пътни 
знаци Ж20.2 или Ж21, които се поставят 
преди надписите.
Чл. 162. (1) Пътен знак Ж7 „Указателна 
стрелка“ се използва за указване посоката 
на движение към населено място или друг 
обект. Той се поставя на кръстовища и на пътни 
възли за указване на мястото за отклоняване 
на движението от правото направление и при 
излизане от автомагистрала, скоростен път 
или скоростна градска магистрала към път 
от по-нисък клас. Пътният знак може да се 
повтори отляво на пътя, в средната раздели-
телна ивица или на остров върху платното 
за движение.
(2) Пътен знак Ж7 не се използва за сиг-
нализиране на крайпътен обект.
(3) С пътен знак Ж7 се указват наимено-
ванието на населеното място (обекта), номе-
рът на автомагистрали, скоростни пътища и 
пътища I и II клас, номерът на велосипеден 
маршрут и разстоянието до указаната цел при 
спазване на следните изисквания:
1. номерът на пътя се указва чрез изобра-
жението на пътен знак Ж20.1, Ж20.2 или Ж21 
и се поставя, както следва:
а) преди надписа – за отклонения вдясно;
б) след надписа – за отклонения вляво;
2. номерът на велосипедния маршрут се 
указва чрез изображението на пътен знак 
Ж25.1 и Ж25.2 и се поставя, както следва:
а) преди надписа – за отклонения вдясно;
б) след надписа – за отклонения вляво;
в) непосредствено под номера на пътя, 
когато номерата са от една и съща страна 
на надписа;
3. надписът с наименованието на целта се 
поставя в средата;
4. разстоянието до целта в километри се 
поставя откъм върха на стрелката.
(4) Пътен знак Ж7 може да съдържа до два 
надписа: за целта и разстоянието до нея, и 
при необходимост – повторение на надписа на 
латиница, поставен под надписа на кирилица. 
При указване на посока към обекти, които 
се сигнализират с пътни знаци Д19, Д20 и от 
Е1 до Е19, вместо надписи се поставят изо-
браженията на съответните знаци.
(5) Допуска се в населено място с пътен 
знак Ж7 да не се указва разстоянието до сиг-
нализираната цел. В този случай след края на 
населеното място задължително се поставя 
пътен знак Ж10 „Потвърждаване на посоката 
към населено място“.
(6) На едно място могат да се поставят не 
повече от четири знака за една посока или 
не повече от четири знака с един и същи 
цвят. Знаците се подреждат по цветове съ-
гласно чл. 149.
(7) При указване на различни цели в една 
посока знаците за съответните цели са с ед-
наква дължина и се подреждат от горе надолу 
по реда на достигането им.
(8) Когато на едно място се поставят ед-
новременно няколко знака Ж7 за указване на 
цели в лява и дясна посока, те се разполагат 
един до друг, а при липса на място – един 
под друг на разстояние 5 cm, като отгоре се 
поставя знакът за лявата посока.
(9) Когато с пътен знак Ж7 се указва посока 
към населено място или обект и се заплаща 
такса за използването на пътя до достигане-
то им, на знака задължително се изобразява 
пътен знак В29 „Забранено е преминаването 
без спиране“.
(10) Когато с пътен знак Ж7 се сигнализира 
отклоняване на движението поради извърш-
ване на строителство или ремонт на пътен 
участък, знакът е с надпис „Обход“.
Чл. 163. Пътен знак Ж8 „Посока към 
ферибот“ се използва за сигнализиране на 
път, водещ до ферибот. Той се поставя на 
кръстовища и пътни възли за указване на 
отклонението от правото направление. Път-
ният знак може да се повтори отляво на пътя 
в средната разделителна ивица или на остров 
върху платното за движение.
Чл. 164. (1) Пътен знак Ж9 „Място за 
завиване в обратна посока“ се използва за 
сигнализиране на място извън кръстовище, 
специално устроено за завиване в обратна 
посока.
(2) На път със средна разделителна ивица 
и пътна лента, предназначена за обратен за-
вой, пътен знак Ж9 се поставя само отляво 
на платното за движение.
Чл. 165. (1) Пътен знак Ж10 „Потвържда-
ване на посоката към населено място“ се из-
ползва за указване на посока за движение към 
населени места. С него се указват не повече 
от четири населени места, като надписите 
с наименованията им се подреждат от горе 
надолу по реда на достигането им.
(2) Преди наименованията на населените 
места може да се укаже номерът на пътя, а 
след наименованията – разстоянията до тях.
(3) Пътен знак Ж10 се поставя:
1. след пътен възел – на 500 m от края на 
ускорителния шлюз;
2. след кръстовище извън границите на 
населени места – на 250 m от края на уско-
рителния шлюз или заустващата крива;